《送程给事知越州》
宋代·郑穆

菟符优寄宠清贤，邸吏相惊印绂鲜。
方面几称良太守，名区今作小神仙。
夏王古穴幽藏怪，贺监明湖泠浸天。
为语钱塘二千石，诗筩频发渡江船。

作者简介：（1018—1092）福州侯官人，字闳中。性淳谨好学，门人千数。与陈襄、陈烈、周希孟为友，号四先生。仁宗皇祐五年进士。为寿安主簿。神宗熙宁中，召为岐王侍讲。元丰中，出知越州。哲宗元祐初，召拜国子祭酒，除宝文阁待制。请老归，太学生数千人请留，至空学相送。